IARSCRÍBHINN 1

Déan taifead uair amháin gach cor iascaireachta/cur amach/oibríocht

Nóta: i gcás an trealaimh go léir san Iarscríbhinn seo, úsáid an fhormáid seo a leanas le haghaidh an dáta agus an ama

Don dáta: nuair a thaifeadtar dáta an choir/an chur amach/na hoibríochta: taifead an BBBB/MM/LL

Don am: taifead an t-am 24 uair an chloig ina am áitiúil, GMT nó am náisiúnta agus sonraigh go soiléir cén t-am a úsáideadh.

OIBRÍOCHT

I gcás spiléir:

Dáta an choir

An suíomh de réir domhanleithid agus domhanfhaid: féadfar an suíomh ag meán lae nó an suíomh ina dtosaítear ag úsáid an trealaimh nó cód limistéir na hoibríochta (e.g. LEE na Séiséal, an mhórmhuir, etc.) a úsáid ar bhonn roghnach

An t-am a thosaítear an choir agus, nuair is féidir, an t-am a dhéantar an trealamh a thabhairt isteach

Líon na nduán idir snámháin: má tá comhairimh éagsúla duán idir snámháin i gcor iascaireachta amháin, taifead an líon is ionadaíche (an meánlíon)

An líon iomlán duán a úsáidtear sa chor

An líon bataí solais a úsáidtear sa chor

An cineál baoite a úsáidtear sa chor: iasc, scuid, etc.

Mar rogha, teocht dhromchla na farraige ag meán lae a shonraítear le pointe deachúlach amháin (XX.XoC)

I gcás peas-saighne:

Dáta an choir

An cineál imeachta: cor iascaireachta nó feiste um chomhbhailiú éisc (FAD) nua a chur amach

Suíomh agus am an imeachta de réir domhanleithid agus domhanfhaid, nó mura dtarlaíonn aon imeacht i rith an lae, an suíomh ag meán lae

Má dhéantar cor: sonraigh an raibh an cor an-mhaith, an fad a mhair sé, an bolg in úsáid, an cineál scoile (scoil a bhí ag snámh i bhfad ar shiúil ó FAD nó scoil a bhí ag snámh thart ar FAD. Más thart ar FAD, sonraigh an cineál FAD sin (e.g. lomán nó réad nádúrtha eile, FAD le sruth, FAD atá ar ancaire, etc.). Féach CMM 18/08

Nósanna imeachta maidir le plean bainistíochta le haghaidh FADanna, lena n-áirítear teorainn don líon FADanna, sonraíocht níos mionsonraithe maidir le tuairisciú gabhála ó chor eangacha thart ar FADanna, agus forbairt dearthaí feabhsaithe FADanna chun laghdú a dhéanamh ar a mhinice a théann speicis nach spriocspeicis iad i bhfostú (nó aon Réiteach a chuirfear ina n-ionad sin ina dhiaidh)

Mar rogha, teocht dhromchla na farraige ag meán lae a shonraítear le pointe deachúlach amháin (XX.XoC)

I gcás eangach gheolbhaigh:

Dáta an choir: taifead an dáta le haghaidh gach coir nó gach lae ar muir (le haghaidh laethanta gan cor eangacha)

Fad iomlán na heangaí (méadair): fad dorú snámhachta a úsáidtear le haghaidh gach coir i méadair

Am a chuirtear tús leis an iascaireacht: taifead an t-am a dhéantar gach cor eangaí agus, nuair is féidir, an t-am a dhéantar an trealamh a aisghabháil

Tús agus críoch an tsuímh de réir domhanleithid agus domhanfhaid: taifead domhanleithead agus domhanfhad a léiríonn an limistéar a bhfuil do threalamh curtha amach laistigh de nó, mura ndéantar aon chor, taifead an domhanleithead agus domhanfhad ag meán lae i gcás laethanta nach ndéantar cor eangaí

Doimhneacht ag a bhfuil an eangach curtha amach (méadair): an doimhneacht neasach ag a bhfuil an eangach gheolbhaigh curtha amach

I gcás Slat iascaireachta:

Déanfar an fhaisnéis maidir leis an iarracht iascaireachta i logleabhair a thaifeadadh de réir lae. Déanfar an fhaisnéis faoi ghabhálacha i logleabhair a thaifeadadh de réir turas iascaireachta nó, nuair is féidir, de réir an lae iascaireachta.

Dáta oibríochta: taifead an lá nó an dáta

Suíomh de réir domhanleithid agus domhanfhaid ag meán lae

An líon slat iascaireachta a úsáidtear ar feadh an lae sin

An t-am a chuirtear tús leis an iascaireacht (taifead an t-am go díreach tar éis don iascaireacht bhaoite a bheith críochnaithe agus an t-am a chuireann an soitheach chun na farraige le dul ag iascaireacht. I gcás laethanta iascaireachta i ndiaidh a chéile, taifead an t-am a thosaíonn an cuardach) agus am críochnaithe na hiascaireachta (taifead an t-am go díreach tar éis d’iascaireacht na scoile deireanaí a bheith críochnaithe; ar laethanta iascaireachta i ndiaidh a chéile, is é sin an t-am a chuirtear stop le hiascaireacht na scoile deireanaí). I gcás laethanta iascaireachta i ndiaidh a chéile, ba cheart an líon laethanta iascaireachta a thaifeadadh.

An cineál scoile: FAD a bhaineann le scoil agus/nó scoil nach mbíonn gar dó

GABHÁIL

Meáchan gabhála (kg) nó an líon de réir speiceas in aghaidh an choir/an chur amach/an teagmhais iascaireachta i ndáil le gach ceann de na speicis agus an cineál próiseála a shonraítear sa roinn “Speiceas” thíos:

I gcás spiléir de réir lín agus meáchain

I gcás peas-saighne de réir meáchain

I gcás eangach gheolbhaigh de réir meáchain

I gcás slat iascaireachta, de réir meáchain nó lín

SPEICEAS

I gcás spiléir:

Príomhspeicis Cód FAO Speicis eile Cód FAO Tuinnín gorm deisceartach (Thunnus maccoyii) SBF Mairlín gobghearr (Tetrapturus angustirostris) SSP Tuinnín colgach (Thunnus alalunga) ALB Siorc gorm (Prionace glauca) BSH Tuinnín mórshúileach (Thunnus obesus) BET Siorc mácó (Isurus spp.) MAK Tuinnín buí (Thunnus albacares) YFT Craosaire (Lamna nasus) POR Tuinnín aigéanach (Katsuwonus pelamis) SKJ Siorc ceann casúir (Sphyrna spp.) SPN Colgán (Xiphias gladius) SWO Síodsiorc (Carcharhinus falciformis) FAL Mairlín riabhach (Tetrapturus audax) MLS Éisc chnámhacha eile MZZ Mairlín gorm (Makaira nigricans) BUM Siorcanna eile SKH Mairlín dubh (Istiompax indica) BLM Éanlaith mhara (an líon acu) (1) Colgán na ndealg Ind-Chiúin-Aigéanach (Istiophorus platypterus) SFA Mamaigh mhuirí (an líon acu) MAM Turtair mhara (an líon acu) TTX Siorcanna súisteála (Alopias spp.) THR Siorc bán aigéanach (Carcharhinus longimanus) OCS Speicis atá le taifeadadh ar bhonn roghnach Siorc tíograch (Galeocerdo cuvier) TIG Siorc crogallach (Pseudocarcharias kamoharai) PSK Siorc bán mór (Carcharodon carcharias) WSH Roic na caille agus deamhanroic (Mobulidae) MAN Roc peiligeach an gha nimhe (Pteroplatytrygon violacea) PLS Roic eile

I gcás peas-saighne:

Príomhspeicis Cód FAO Speicis eile Cód FAO Tuinnín colgach (Thunnus alalunga) ALB Turtair mhara (an líon acu) TTX Tuinnín mórshúileach (Thunnus obesus) BET Mamaigh mhuirí (an líon acu) MAM Tuinnín buí (Thunnus albacares) YFT Míolsiorcanna (Rhincodon typus) (an líon acu) RHN Tuinnín aigéanach (Katsuwonus pelamis) SKJ Siorcanna súisteála (Alopias spp.) THR Speicis eile IOTC Siorc bán aigéanach (Carcharhinus longimanus) OCS Síodsiorc (Carcharhinus falciformis) FAL Speicis atá le taifeadadh ar bhonn roghnach Cód FAO Roic na caille agus deamhanroic (Mobulidae) MAN Siorcanna eile SKH Roic eile Éisc chnámhacha eile MZZ

I gcás eangach gheolbhaigh:

Príomhspeicis Cód FAO Speicis eile Cód FAO Tuinnín colgach (Thunnus alalunga) ALB Mairlín gobghearr (Tetrapturus angustirostris) SSP Tuinnín mórshúileach (Thunnus obesus) BET Siorc gorm (Prionace glauca) BSH Tuinnín buí (Thunnus albacares) YFT Siorc mácó (Isurus spp.) MAK Tuinnín aigéanach (Katsuwonus pelamis) SKJ Craosaire (Lamna nasus) POR Tuinnín earrfhada (Thunnus tonggol) LOT Siorc ceann casúir (Sphyrna spp.) SPN Tuinnín frigéid (Auxis thazard) FRI Siorcanna eile SKH Tuinnín piléir (Auxis rochei) BLT Éisc chnámhacha eile MZZ Tuinnín ronnaigh (Euthynnus affinis) KAW Turtair mhara (an líon acu) TTX Ronnach buí caolbhandach (Scomberomorus commerson) COM Mamaigh mhuirí (an líon acu) MAM Rí-ronnach Ind-Chiúin-Aigéanach (Scomberomorus guttatus) GUT Míolsiorcanna (Rhincodon typus) (an líon acu) RHN Colgán (Xiphias gladius) SWO Éanlaith mhara (an líon acu) (2) Colgán na ndealg Ind-Chiúin-Aigéanach (Istiophorus platypterus) SFA Siorcanna súisteála (Alopias spp.) THR Mairlíní (Tetrapturus spp, Makaira spp.) BIL Siorc bán aigéanach (Carcharhinus longimanus) OCS Tuinnín gorm deisceartach (Thunnus maccoyii) SBF Speicis atá le taifeadadh ar bhonn roghnach Siorc tíograch (Galeocerdo cuvier) TIG Siorc crogallach (Pseudocarcharias kamoharai) PSK Roic na caille agus deamhanroic (Mobulidae) MAN roc peiligeach an gha nimhe (Pteroplatytrygon violacea) PLS Roic eile

I gcás Slatiascaireachta:

Príomhspeicis Cód FAO Speicis eile Cód FAO Tuinnín colgach (Thunnus alalunga) ALB Éisc chnámhacha eile MZZ Tuinnín mórshúileach (Thunnus obesus) BET Siorcanna SKH Tuinnín buí (Thunnus albacares) YFT Roic Tuinnín aigéanach (Katsuwonus pelamis) SKJ Turtair mhara (an líon acu) TTX Tuinnín frigéid agus piléir (Auxis spp.) FRZ Tuinnín ronnaigh (Euthynnus affinis) KAW Tuinnín earrfhada (Thunnus tonggol) LOT Ronnach buí caolbhandach (Scomberomorus commerson) COM Speicis eile IOTC

NÓTAÍ TRÁCHTA

Ba cheart ábhar muirí aischurtha i leith tuinníní, éisc atá cosúil le tuinníní agus siorcanna a thaifeadadh de réir speiceas i meáchan (kg) nó de réir an lín i gcás an trealaimh go léir sna nótaí tráchta.

Ba cheart aon idirghníomhaíocht le míolsiorcanna (Rhincodon typus), mamaigh mhuirí, agus éanlaith mhara a thaifeadadh sna nótaí tráchta.

Ba cheart faisnéis eile a scríobh sna nótaí tráchta freisin.

Tabhair faoi deara: Meastar gur íoscheanglas iad na speicis atá sna logleabhair. Mar rogha, ba cheart siorcanna agus/nó speicis éisc eile a ghabhtar go minic a chur sna logleabhair de réir na limistéar agus na n-iascach.

(1) I gcás ina bhfuil CPC ag cur an chláir breathnóra chun feidhme go hiomlán, féadfar a roghnú cé acu a sholáthrófar sonraí faoi éanlaith mhara nó nach soláthrófar.

(2) I gcás ina bhfuil CPC ag cur an chláir breathnóra chun feidhme go hiomlán, féadfar a roghnú cé acu a sholáthrófar sonraí faoi éanlaith mhara nó nach soláthrófar.